उत्तराखंड और हिमाचल प्रदेश विशाल हिमालयी क्षेत्र का अकेला ऐसा हिस्सा नहीं है, जो पलायन की समस्या से जूझ रहा है. सिक्किम और अन्य पूर्वोत्तर राज्यों की स्थिति इससे अलग नहीं है. आम तौर पर माना जाता है कि शिक्षा और चिकित्सा संबंधी बुनियादी ढांचों की कमी पहाड़ी राज्यों की सबसे बड़ी समस्या है, पर वह आर्थिक ढांचे की उचित समझ का अभाव है, जिसने पहाड़ों की आर्थिक संपत्ति को चूस लिया है.